SKRIFTLIG FORESPOERGSEL P-2050/97 af Johanna Maij-Weggen (PPE) til Kommissionen (16. juni 1997)

Om: Den vanskelige situation for munkesaelen (middelhavssaelen), der er i fare for at uddoe

Er Kommissionen bekendt med den uventet hoeje doedelighed blandt en af de to overlevende populationer af munkesaelen (middelhavssaelen) ud for Mauretaniens kyst, hvor der anslaas, at tre fjerdedele af populationen paa 275 dyr er omkommet?

Er Kommissionen rede til paa meget kort sigt at frigoere bevillinger til en katastrofe- og overlevelsesplan, der inddrager alle eksperter (i Nederlandene, Spanien og Graekenland), saaledes at denne population kan reddes fra undergang? Der er her tale om en plan med sigte paa

- identifikation af den virus eller den gift, der er skyld i katastrofen,

- vaccinering af de resterende dyr,

- organisering af en »on site«-aktion og

- behandling af de resterende syge dyr og moderloese unger.

Vil Kommissionen ogsaa undersoege, om denne katastrofe kunne have vaeret undgaaet, idet et spansk/mauretansk team permanent overvaager denne population af saeler?

Kan Kommissionen desuden oplyse, hvilken opgave GD XI har i denne forbindelse, og kan den navnlig oplyse, om der inden for rammerne af det af GD XI finansierede »Life«-projekt, der udfoeres af en spansk forskergruppe, er taget hoejde for saadanne situationer, og om der er truffet forebyggende foranstaltninger for den population, der nu er ramt?

Kan Kommissionen desuden oplyse, hvorledes det gaar de oevrige munkesaeler ud for den graeske kyst?

Svar afgivet paa Kommissionens vegne af Ritt Bjerregaard (27. juni 1997)

Kommissionen er orienteret om den usaedvanligt hoeje doedelighed i munkesaelkolonien ved Cap Blanc. Det samlede antal doedsfald har formentlig allerede oversteget halvdelen af kolonien.

Kommissionen har tilladt regeringen paa De Kanariske OEer, som har modtaget stoette via Life-Nature-projektet vedroerende »aktioner til bevarelse af munkesaelen i Atlanten«, at bruge en del af midlerne fra dette igangvaerende projekt til at gennemfoere en raekke hasteaktioner, herunder i saerdeleshed foelgende:

- analyse med henblik paa identificering af det paagaeldende giftstof eller virus;

- rehabilitering af unger, der har mistet deres moder;

- styrkelse af den videnskabelige arbejdsgruppe paa stedet;

- moeder i de videnskabelige komiteer, der overvaager udviklingen i denne problematik;

- saerligt hastende foranstaltninger, der skal gennemfoeres »i marken«, med henblik paa at beskytte de overlevende dyr.

Kommissionen afventer de endelige resultater af analyserne og udtalelsen fra specialisterne angaaende aarsagen til doedsfaldene (virus eller giftstoffer, eventuelt en kombination af begge disse aarsager) for naermere at kunne vurdere situationen. Saafremt doedsfaldene skyldes et giftstof, havde man sandsynligvis ikke kunnet gennemfoere nogen forebyggende foranstaltninger. Skyldes doedeligheden angreb af et virus, vil videnskabsfolkene skulle fastslaa dets art og oprindelse samt om muligt aarsagerne til dets opdukken.

Kommissionen var allerede forinden blevet underrettet om risikoen for problemer for kolonien ved Cap Blanc, eftersom der allerede var gjort rede herfor i et Life-projekt. Det drejer sig her om olieudslip i havet eller »roedt vand« (giftig algeopblomstring), forekomst af en epidemi eller sammenstyrtning af grotterne. Denne mulige fare laa til grund for de undersoegelser, der er foretaget med henblik paa at fastslaa, hvorvidt denne koloni kunne vaere udgangspunkt for en reintroduktion paa De Kanariske OEer af denne art. Med skabelsen af en ny bestand paa disse oeer ville det have vaeret muligt at nedbringe risikoen for artens totale forsvinden og skabe en slaegtsmaessigt forbindelse mellem kolonien ved Cap Blanc og den lille population omkring Madeira.

Kommissionen har ikke oplysninger angaaende den sundhedsmaessige tilstand i populationen af munkesaeler ved de graeske kyster.